Source: https://www.jogiforum.hu/hirek/archivum/2005-10
Timestamp: 2019-10-23 14:05:14
Document Index: 14716678

Matched Legal Cases: ['Bíróság ', 'Bíróság ', 'bíróság ', 'bíróság ', 'bíróság ', 'Bíróság ', 'Bíróság ']

Hír archívum: 2005. október
TASZ: Vállaljon felelősséget az állam a kötelező védőoltásokért!
A Társaság a Szabadságjogokért (TASZ) és a Védegylet levélben fordult a négy parlamenti párt frakcióvezetőjéhez amiatt, hogy október 30-ával megszűnik az állam kártalanítási kötelezettsége a védőoltások esetleges szövődményeivel kapcsolatban.
Frekvencia-koordinációs megállapodás a szomszédos országokkal
Megállapodást írtak alá a magyar, román, horvát, szlovén és ukrán hírközlési igazgatások a 3,5 GHz-es, a 26 GHz-es és a 28 GHz-es frekvenciasávok országhatármenti használatáról, jelentette be a Nemzeti Hírközlési Hatóság pénteken.
Együttműködési megállapodás a jogvédő szervezetek és az APEH között
Együttműködési megállapodást írt alá az Audiovizuális Művek Szerzői Jogait Védő Közcélú Alapítvány (ASVA) és a Szövetség a Szerzői Jogokért (ProArt) jogvédő szervezet az Adó- és Pénzügyi Ellenőrzési Hivatallal (APEH), abból a célból, hogy a jövőben együttesen vegyék fel a harcot a szerzői jogsértő tevékenységek ellen.
Elektronikus karkötőt kapnak a francia bűnözök
A most elfogadott francia törvény szerint elektromos karkötőt kell viselniük egyes visszaeső bűnőzöknek. A törvényt a karkötőhasználat szigorú feltételeinek meghatározása után fogadta el a szenátus második olvasatban.
Mégsem kér havonta kimutatást az APEH a vállalkozóktól
Mégsem kell a vállalkozóknak havi kimutatást küldeniük az APEH-ba az adó- és járulékfizetésekről - írja a Magyar Nemzet. A lap szerint a kormány valószínűleg visszavonja az erről szóló rendelkezést.
A brüsszeli szörny
Az Európai Bizottság elfogadta bürokrácia- és költségcsökkentő, a jogszabályok egyszerűsítésére vonatkozó tervét. Günter Verheugen szerint a cél, hogy az európai fejekből eltűnjön a 'brüsszeli szörny' képe.
Engedélyezhetik a termékelhelyezést az EU-ban
Engedélyezhetik a filmekben a termékelhelyezést az EU-ban, mert az Európai Bizottság szerint a jelenlegi reklámszabályozás idejétmúlt.
A brit kormány liberalizálná az ügyvédi szolgáltatások piacát
Az Egyesült Királyság kormánya lehetővé tenné, hogy üzleti befektetők akár teljes mértékben tulajdonjogot vásároljanak ügyvédi irodákban. A radikális változtatási tervek célja az, hogy a szigetország az ügyvédi szolgáltatások vonatkozásában a világ legliberálisabb piaci szabályozását teremtse meg.
Egymilliárd forint a Ket. elindítására
A közigazgatási hatósági eljárás és szolgáltatás általános szabályairól szóló törvény - a Ket. - elindítására egymilliárd forint állami támogatás áll rendelkezésre, amelynek fele a közeljövőben, másik fele a hatályosulás tapasztalatait összegző kormányértékelést követően, február hónapban kerül folyósításra.
A helyén marad még egy ideig az engedély nélkül épített budai turulszobor
Hónapokig húzódhat a XII. kerületi turulszobor ügye, mert az engedély nélkül épített emlékmű bontását már jogszerűen végeznék.
Lemondott a Legfelsőbb Bíróság polgári kollégiumának szóvivője
Lemondott a Legfelsőbb Bíróság (LB) polgári kollégiumának szóvivője - közölte az LB sajtótitkársága.
Továbbra sem született megállapodás az ellenzék jelöltjéről az alkotmánybírókat jelölő bizottság ülésén.
Hétfőn Budapesten tárgyaltak az európai hírközlési szabályozók szakértői, hogy kialakítsák közös álláspontjukat az Európai Uniós hírközlési szabályozási rendszer felülvizsgálatának kezdetére, közölte a megbeszélést szervező Nemzeti Hírközlési Hatóság (NHH).
A Társaság a Szabadságjogokért (TASZ) aktivistái október 20-án az egyik budapesti bevásárlóközpont előtt felállított nyitott próbafülkékben vetkőztek le, hogy tiltakozzanak, többek között, az üzletek fülkéiben elhelyezett kamerák használata ellen. A rövid jelenet azt mutatta be, hogy megfelelő törvényi szabályozás híján ma szinte bárhol megfigyelhetőek vagyunk: szórakozóhelyeken, bevásárlóközpontokban, áruházak mosdóiban, próbafülkékben. A sérelem mindenkivel megeshet.
További adókönnyítések?
Egyes képzési támogatások, a lakástakarék-pénztári betétek és a vállalkozási nyereség alapcélra való felhasználása is adómentes lehet.
Folytatódik a ciánper
Folytatódik a tiszai ciánkataszrófa miatt okolt román Transgold SA és a magyar állam közötti polgári per a Fővárosi Bíróságon.
A műhibaperek gyarapodásával nehezebben tudnak biztosítást kötni a kórházak
A növekvő számú műhibaperek és az emelkedő összegű kártérítések miatt egyre nehezebben tudnak a kórházak felelősségbiztosítást kötni. Így a betegek számára megítélt összegek egy részét működési költségükből kell állniuk.
Az Alkotmánybíróság 2005. október 24-25 -i teljes ülésének napirendje
Az Alkotmánybíróság hétfői teljes ülésén folytatja az új felsőoktatási törvény előzetes alkotmányossági vizsgálatát.
Illetékhivatali végrehajtót ítéltek börtönre
Pénzt kért és kapott egyik ügyfelétől az illetékhátralék behajtásának elhalasztásért az a zsombói köztisztviselő, akit jogerősen, tíz hónap börtönbüntetésre ítélt a Szegedi Ítélőtábla.
Robbanás Törökbálinton: az első kártérítési per
Megkezdődött a törökbálinti petárdaraktár-robbanás első kártérítési pere a Pest megyei bíróságon. A hét magánszemély és a helyi önkormányzat összesen közel húszmillió forintot követel a Pyro-Technik Kft-től a megrongálódott ingó- és ingatlanvagyonukért.
Francia vétó fenyegeti a WTO tárgyalásokat
Az EU arra kérte partnereit, hogy az agártámogatások helyett a szolgáltatások és az árukereskedelem liberalizációjára koncentráljanak a WTO tárgyalásokon, mert Franciaország nem fogad el több, a mezőgazdasággal kapcsolatos engedményt.
Országos Bűnmegelőzés Központ három pályázati felhívást tett közzé. A pályázati felhívások az illegális migráció visszaszorításának, a Határőrség, valamint az önkormányzatok bűnmegelőzési tevékenyégének támogatására irányulnak. Határidő: 2005. 11. 25.
A büntetőeljárások során egyre nő az elektronikus adatok jelentősége
A Price Waterhouse Coopers (PWC) brit szakértőinek beszámolója szerint egy gazdasági bűncselekmény elkövetésének gyanúja miatt indult átlagos büntetőeljárásban manapság több mint 500 ezer email, elektronikus levél és számítógépes adat átvizsgálására van szükség, melyekből végül a tárgyalások során felhasznált bizonyítékok 80%-a kerül ki.
Elnapolták Huszein perét
A bíróság berekesztette a Szaddám Huszein iraki exdiktátor elleni eljárás szerdai első tárgyalását, s a pert november 28-ig elnapolta.
Kovács Kálmán informatikai és hírközlési miniszter az Alkotmánybírósághoz fordult a médiatörvény egyes pontjainak eltörlése érdekében
Csökken a közösségi védjegy ára
Az EU a belső piac harmonizálásával foglalkozó irodája (OHIM) olcsóbbá kívánja tenni a szellemi tulajdon védelmét.
Finnország a legkevésbé korrupt ország Európában
Finnország a legkevésbé, Lengyelország a leginkább korrupt ország Európában. A Transparency International jelentése szerint a lengyelek még a tagjelölt törököket is lepipálják.
Szegedi betegcsere per
Ma kezdődik a bíróságon a szegedi betegcserék ügyében indult per. A szegedi klinikán dolgozó beteghordozót, valamint egy ápolót, halált okozó gondatlan veszélyeztetéssel, az ügyeletvezető szakorvost és az ügyeletes orvost pedig gondatlan veszélyeztetéssel vádolják.
Eljárást indított Magyarország ellen az Európai Bizottság a termékdíjtörvény miatt. A testület azt kifogásolja, hogy a magyar kormány a jogszabály legutóbbi módosítása előtt elmulasztotta az előzetes uniós egyeztetést.
Bírósági kamionstop Dabason
A Fővárosi Bíróság kitiltotta a kamionokat a Dabason át vezető útról. Bíróság még soha nem kötelezett közútkezelőt súlykorlátozás elrendelésére.
5 hét alatt is válthatunk kötelezőt
A biztosítók kötelesek a biztosítási feltételeket és a következő évi tarifákat nyilvánosságra hozni. Van, aki idén hamarabb kapcsolt.
A Bizottság ajánlása az egész Európában érvényes zenei licenciákról
Az Európai Bizottság a zenei művek online felhasználásával kapcsolatos ajánlást fogadott el, amely a jogalkotó szándékai szerint az Európai Unió területén általánosságban átláthatóbbá és hatékonyabbá teszi a szerzői jogvédett zeneművek felhasználására vonatkozó szabályanyagot.